text: [{"text_idx": "#000001", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000002", "text": "Ber til at sl\u00f8kka eldin, ta\u0301 vit fara at bru\u0301ka ny\u0301ggj gr\u00f8n brennievni i\u0301 skipafer\u00f0sluni spyrja tri\u0301ggir danskir sl\u00f8kkili\u00f0smenn."}, {"text_idx": "#000003", "text": "Samb\u00e6rt S\u00f8fart er sto\u0301ri spurningurin ella \u201cthe missing link\u201d, hva\u00f0ani ny\u0301ggju brennievnini skulu koma fra\u0301."}, {"text_idx": "#000004", "text": "I\u0301 Danmark eru tey farin at kanna, hvussu brunatrygdin kann var\u00f0veitast, ta\u0301 gr\u00f8nu brennievnini ver\u00f0a tikin i\u0301 ny\u0301tslu i\u0301 st\u00f8rri mun. Danski stovnurin DBI (Dansk Brand- og sikringsteknisk Institut) hevur sum ein tann fyrsti i\u0301 heiminum tiki\u00f0 ma\u0301li\u00f0 upp. S\u00f8fart hevur tosa\u00f0 vi\u00f0 tri\u0301ggjar serfr\u00f8\u00f0ingar a\u0301 stovninum og sett teimum spurningin vi\u00f0vi\u0301kjandi brunatrygd i\u0301 sambandi vi\u00f0 gr\u00f8nu brennievnini. Teir siga, at ta\u00f0 l\u00f8gna vi\u00f0 ny\u0301ggjum brennievnum er, at tey eru gomul. T.d. er ammoniak ikki ein ny\u0301ggj uppfinning, Metanol og vetni heldur ikki. Og battari\u0301ir eru sum so heldur ikki ein ny\u0301ggj uppfinning."}, {"text_idx": "#000005", "text": "Ta\u00f0 ny\u0301ggja er handfaringin av ny\u0301ggju brennievnunum i\u0301 mun til diesel. Ammoniak t.d. er sera vandamiki\u00f0 og ikki minst um ta\u00f0 skal ni\u00f0ur i\u0301 maskinru\u0301mi\u00f0. Her kemur regulverki\u00f0 i\u0301 sambandi vi\u00f0 ny\u0301tsluna av brennievnum inn i\u0301 mydina og skulu ny\u0301ggjar reglar gerast og samtykkjast av IMO, og ta\u00f0 fer at taka mong a\u0301r fyri ikki at siga a\u0301rati\u0301ggjur at fa\u0301a hetta gj\u00f8rt og go\u0301\u00f0kent."}, {"text_idx": "#000006", "text": "Ta\u00f0 skal ein heilt ny\u0301ggjur infrastrukturur til umbor\u00f0 fyri brunatrygdina fyri at kunna gera bru\u0301k av ny\u0301ggju brennievnunum siga teir tri\u0301ggir serfr\u00f8\u00f0ingarnir vi\u00f0 S\u00f8fart. Ta\u00f0 sny\u0301r seg ikki bara um at byggja eitt skip, sum t.d. siglir vi\u00f0 ammoniak. Tu\u0301 skal eisini hava eina havn i\u0301 hv\u00f8rjum enda, sum kann handfara brennievni\u00f0, og tu\u0301 skal hava ein heilan infratruktur aftanfyri."}, {"text_idx": "#000007", "text": "Ta\u00f0 er sum at fara fra\u0301 einum seglskipi til eitt dampskip. At fara fra\u0301 n\u00f8krum kendum til naka\u00f0 o\u0301kent. Skipavinnan er grei\u00f0 yvir, at talan er um eina risasto\u0301ra avbjo\u0301\u00f0ing to\u0301 at ikki \u00f8ll taka hetta i\u0301 no\u0301g sto\u0301rum a\u0301lvara. Men avbjo\u0301\u00f0ingar kann ljo\u0301\u00f0a negativt, men ta\u00f0 kann eisini vera positivt."}, {"text_idx": "#000008", "text": "-Vit hava ein handilsflota, sum alti\u0301\u00f0 hevur bru\u0301kt \u201cheavy fuel\u201d. \u00d8ll u\u0301tger\u00f0 er tekna\u00f0 og designa\u00f0 til ta\u00f0. Nu\u0301 koma so alternativ brennievni og sum so seta onnur kr\u00f8v. Ti\u0301 er alt hetta naka\u00f0, sum ma\u0301 kannast eitt nu\u0301. hvussu eldibrandar, sum stava fra\u0301 metanol ella ammoniak, kunnu sl\u00f8kkjast."}, {"text_idx": "#000009", "text": "DBI hevur sett i\u0301 gongd eina verk\u00e6tlan, sum skal hyggja eftir mongu avbjo\u0301\u00f0ingunum vi\u00f0 at bru\u0301ka gr\u00f8n brennievni. Tvs. tey, sum stava fra\u0301 Power2x-t\u00f8knina, har man bru\u0301kar vindmylnustreym til at framlei\u00f0a e-metanol, ammoniak ella vetni. Verk\u00e6tlanin ver\u00f0ur nevnd \u201cBurn Stuff\u201d."}, {"text_idx": "#000010", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000012", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000013", "text": "Manna\u00e6ttin lati\u00f0 upp porturini til helviti"}, {"text_idx": "#000014", "text": "Helvtin av orkuni fra\u0301 vindmyllulundum fer til spillis"}, {"text_idx": "#000016", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000017", "text": "Russland sendir oljutangaskip nor\u00f0ur um Sibiria"}, {"text_idx": "#000018", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000023", "text": "Fyristing tel. 20 80 80 [email protected]"}]